Plungės rajono savivaldybė

**Plungės rajono savivaldybė** – administracinis-teritorinis vienetas šiaurės vakarų Lietuvoje, Žemaitijos etnografiniame regione. Centras – Plungė.

## Geografija

Didžioji rajono dalis yra Žemaičių aukštumoje, vakaruose paviršius leidžiasi link Pajūrio žemumos. Aukščiausia rajono vieta yra ties Vilkaičiais (199 m), o žemiausia (39 m) – Minijos pakrantėje ties Kretingos rajono riba. Per rajoną rytų–vakarų kryptimi driekiasi Šiaulių–Klaipėdos geležinkelis.

Pro rajoną teka Minija su intakais Sausdravu, Babrungu. Telkšo 34 ežerai (tarp jų – didžiausias Žemaitijoje Platelių ežeras), 8 tvenkiniai. Didžiausi miškai – Peklinės, Plokštinės-Stirbaičių, Milašaičių. Būdingi eglynai, pušynai, yra mišriųjų miškų. Rajono šiaurėje yra dalis Žemaitijos nacionalinio parko. Kadangi rajonas yra vakariniuose Žemaičių aukštumos šlaituose, jis drėgniausias Lietuvoje (kartu su Mažeikių rajonu), bet dėl didelio nuotėkio telkšo mažai ežerų ir pelkių.

Vidutinė sausio mėnesio temperatūra -4,5 °C, liepos +16,5 °C. Vidutinis metinis kritulių kiekis – 777–929 mm.


2010 06 13Plateliai01.JPG|Platelių ežeras
Sarneles piliakalnis.JPG|Šarnelės piliakalnis
Mikytu kaimo gamtovaizdis.2007-06-15.jpg|Kraštovaizdis ties Mikytais


## Istorija

Rajonas sudarytas 1950 m. birželio 20 d. iš buvusios Plungės apskrities 30 apylinkių ir Kretingos apskrities 1 apylinkės. 1950–1953 m. rajonas priklausė Klaipėdos sričiai. 1955 m. šiek tiek pakeistos ribos. 1959 m. perduota panaikintų Salantų rajono 3 apylinkės ir Sedos rajono 3 apylinkės. 1962 m. prijungtas Rietavo rajonas ir Telšių rajono 1 apylinkė; po 2 apylinkes perduota Klaipėdos ir Šilalės rajonams. 1968 m. šiek tiek pakeistos ribos.

1995 m. įkurta Plungės rajono savivaldybė. 1999 m. gruodžio 21 d. iš pietinės Plungės rajono dalies (Medingėnų seniūnija, Rietavo seniūnija, Tverų seniūnija, dalis Stalgėnų seniūnijos) sudaryta Rietavo savivaldybė, kuriai atiteko šios kadastrinės vietovės: Daugėdai, Giliogiris, Labardžiai, Medingėnai, Pelaičiai, Rietavo miestas, Sauslaukis, Tverai. 2009 m. sausio 29 d. savivaldybės tarybos nutarimu Nr. T1-11 įsteigtos 68 seniūnaitijos.

|-
| 1950 m.  || 777 || || 31 apylinkė || 1 miestas (Plungė)
|-
| 1954 m.  || || || 13 apylinkių ||
|-
| 1959 m.   || 742 || 50 759 || 12 apylinkių || 1 miestas
|-
| 1962 m. || 1048 || || 17 apylinkių || 1 miestas
|-
| 1963 m.  || || || 18 apylinkių ||
|-
| 1967 m. || 1691 || 43 700 || ||
|-
| 1970 m.  || 1700 || 53 672 || 15 apylinkių || 2 miestai (Plungė, Rietavas)
|-
| 1972 m.  || 1691 || || 15 apylinkių || 2 miestai, 5 miesteliai (Alsėdžiai, Kuliai, Plateliai, Tverai, Varduva), 294 kaimai, 24 kaimų dalys, 1 viensėdis, 2 glžk. stočių gyvenvietės
|-
| 1976 m.  || 1699 || 54 500 || 14 apylinkių || 2 miestai, 5 miesteliai, 291 kaimas, 25 kaimų dalys, 1 viensėdis, 2 glžk. stočių gyvenvietės
|-
| 1979 m.  || || 54 030 || 13 apylinkių || 2 miestai, 325 kaimo vietovės
|-
| 1986 m.  || 1692 || 53 800 || 12 apylinkių || 2 miestai, 5 miesteliai, 304 kaimai
|-
| 1989 m.  || 1691 || 54 103 || 12 apylinkių || 2 miestai, 314 kaimo vietovių
|-
| 2001 m.  || 1105 || 44 170 || 10 kaimo seniūnijų || 1 miestas (Plungė), 4 miesteliai (Alsėdžiai, Kuliai, Plateliai, Žemaičių Kalvarija), 190 kaimų, 16 kaimų dalių 
|-
| 2009 m.  || || || 11 seniūnijų ir 66 seniūnaitijos || 1 miestas, 4 miesteliai, 196 kaimai 
|-
| 2011 m.  || || 38 151 || 11 seniūnijų || 1 miestas, 4 miesteliai, 194 kaimai 
|-
| 2016 m.  || || || 11 seniūnijų || 1 miestas, 4 miesteliai, 196 kaimai 
|-
| 2020 m.  || || || 11 seniūnijų || 201 gyvenvietės, tarp jų – 1 miestas, 4 miesteliai, 7 herbinės gyvenvietės 
|-
| 2021 m.  || || 33 665 || 11 seniūnijų || 1 miestas, 4 miesteliai, 183 kaimai 
|}

## Gyventojai

### Tautinė sudėtis

### Religinė sudėtis
* Romos katalikai – 87,1 %
* stačiatikiai – 0,4 %
* evangelikai liuteronai – 0,2 %
* kiti – 0,8 %
* netikintys/nenurodė – 9,1 %

## Gyvenvietės

Savivaldybės teritorijoje yra:
* 1 miestas – Plungė;
* 4 miesteliai – Alsėdžiai, Kuliai, Plateliai ir Žemaičių Kalvarija;
* 206 kaimai.

Didžiausios gyvenvietės (2021 m.):
# Plungė – 17543
# Varkaliai – 1024
# Alsėdžiai – 749
# Plateliai – 713
# Kaušėnai – 653
# Žemaičių Kalvarija – 598
# Prūsaliai – 574
# Babrungas – 536
# Kuliai – 526
# Šateikiai – 477

## Administracija

Atstovaujamoji valdžia – Plungės rajono savivaldybės taryba, vykdomoji valdžia – Plungės rajono savivaldybės administracija.

### Seniūnijos

Savivaldybėje yra 11 seniūnijų, jų plotas pateikiamas 2025 m. Adresų registro duomenimis, gyventojų skaičius – 2021 m. surašymo duomenimis.

|}

### Tarptautinė partnerystė

Miestai, su kuriais Plungės rajonas yra užmezgęs partnerystės ryšius:

*  Mendenas, Vokietija
*  Bjerkreimas, Norvegija
*  Viljandis, Estija
*  Tukumo rajonas, Latvija
*  Boksholmas, Švedija
*  Krasnogorsko rajonas, Rusija
*  Goliubis-Dobžynis, Lenkija
*  Bruntalis, Čekija

## Švietimas ir ugdymas

Plungės rajono savivaldybėje yra šios mokyklos:
* Aleksandravo pagrindinė mokykla
* Alsėdžių vidurinė mokykla
* Kantaučių pagrindinė mokykla
* Kulių vidurinė mokykla
* Narvaišių pagrindinė mokykla
* Nausodžio pagrindinė mokykla
* Platelių gimnazija
* Plungės Babrungo pagrindinė mokykla
* Plungės Ryto pagrindinė mokykla
* Plungės Saulės gimnazija
* Plungės Senamiesčio vidurinė mokykla
* Plungės akademiko Adolfo Jucio pagrindinė mokykla
* Plungės specialioji mokykla
* Plungės suaugusiųjų švietimo centras
* Stalgėnų pagrindinė mokykla
* Stanelių pagrindinė mokykla
* Šateikių pagrindinė mokykla
* Žemaičių Kalvarijos vidurinė mokykla
* Žlibinų Igno Končiaus pagrindinė mokykla

## Literatūra
* Plungės kraštas (sud. Stasys Stropus). – V.: UAB Mokslo aidai, 2004. – ISBN 9955-591-13-7
** D. 1: Babrungo, Kulių, Nausodžio, Stalgėnų seniūnijos. – 2004. – 364 p.: iliustr. – ISBN 9955-591-12-9
** D. 2: Alsėdžių, Paukštakių, Šateikių, Žlibinų seniūnijos. – 2004. – 301 p.: iliustr. – ISBN 9955-591-14-5
** D. 3: Platelių seniūnija. – 2005. – 300 p.: iliustr. – ISBN 9955-591-25-0
** D. 4: Žemaičių Kalvarijos seniūnija. – 2005. – 208 p.: iliustr. – ISBN 9955-591-26-9

## Šaltiniai

## Nuorodos
* Savivaldybės svetainė
* Kultūra